Papp Mária képei láthatók a Pándy galériában - Gyulatelevízió
Papp Mária képei láthatók a Pándy galériában
2019-12-14	Híreink, Kultúra
Hosszú szünet után 2008-ban kezdett el újra festészettel foglalkozni Papp Mária, akinek képeiből a napokban nyílt kiállítás a Békés Megyei Központi Kórház Pándy galériájában.
Az alkotó szakkörökben, táborokban és az internet segítségével képezte magát, de szabadegyetemi előadásokon is részt vett. Ezeken Lonovics László, Novák Attila, Dóri Éva és Bálványosi Huba voltak a tanárai. Papp Mária azt mondta, a tájképek állnak hozzá a legközelebb.
A Pándy galériában bemutatott képek egy része idén nyáron készült. Papp Mária elmondta, jó nyara volt, mert három táborban is alkothatott.
Papp Mária kiállítása január negyedikéig látogatható a kórház igazgatási épületében, hétfőtől péntekig 8 és 16 óra között.
Címkékkultúra
Előző Gyula Tv Híradó – 2019. 12. 13.
Következő 12.15. Üzenet: Kittlingerné Tóth Márta